Boeing 737

Boeing 737 ialah pesawat komersil untuk penerbangan jarak dekat dan sederhana. Ia pertama kalinya dibina pada tahun 1967 pesawat Boeng 737 adalah produk Boeing yang paling berjaya dengan jualan sebanyak 5000 unit. Sejarah Pada era 1960-an, pesawat penumpang berkapasiti rendah dan bagi penerbangan jarak dekat dijuarai oleh BAC 1-11 dan Douglas DC-9. Boeing ketika itu boleh dikatakan terkebelakang berbanding dengan pesaing-pesaingnya dalam pembinaan pesawat jarak dekat. Pada 1964, Boeing memulakan program pembangunan 737 tetapi, untuk menjimatkan masa Boeing menggunakan semula rekaan Boeing 707 dan Boeing 727 dalam pembangunan 737. Ini merupakan satu kelebihan bagi 737 kerana lebar fiuslaj 737 yang direka ini mempu memuatkan enam tempat duduk, lebih satu tempat duduk berbanding BAC 1-11 dan Douglas DC-9. Akan tetapi, keputusan itu juga menyebabkan rekaan tersebut menjadi lapuk dan menimbulkan pelbagai masalah untuk sebarang rancangan pemodenan akan datang. 737-100 adalah rekaan pertama Boeing dan disebabkan fizikalnya yang pendek dan gemuk, Boeing menggelarkannya "FLUF" untuk 'Fat Little Ugly Fella' dimana pada masa yang sama, industri penerbangan memberi gelaran 'Baby Boeing'. Siri -100 dan -200 dapat dibezakan dengan siri-siri yang lain dengan melihat kedudukan enjinya yang bercantum dengan sayap pesawat. Manakala Pratt and Whitney JT8D adalah enjin asal untuk model ini Penerbangan perdana 737 (sebuah pesawat siri 100) adalah pada 9 April 1967 dan penerbangan komersil pada Februari 1968 oleh Lufthansa. Bagi 737-200, penerbangan perdananya ialah pada 8 Ogos 1967. Akan tetapi, hanya 30 pesawat 737-100 sahaja yang memasuki perkhidmatan. Pada awal 1980, 737 mengalami perubahan yang besar, iaitu penggantian enjin 737 dari JT8D kepada CFM56. Walau bagaimanapun, enjin ini terlalu besar berbanding dengan JT8D dan menyebabkan ia diampu oleh sayap dan bahagian bawah enjin ini terpaksa diratakan untuk tujuan kelegaan bumi. 737-300 memasuki perkhidmatan pada tahun 1984 Pada 1990 pula, kemunculan Airbus A320 yang dilengkapi dengan teknologi tinggi merupakan satu saingan baru bagi 737. Dan pada tahun 1993 Boeing memulakan pembangunan '737 - X Next Generation (NG)'. Program ini adalah untuk pembinaan siri -600, -700, -800 dan -900. Dalam pembinaan NG ini, perubahan dilakukan dengan mereka sayap baru, alatan elektronik yang baru dan rekaan semula enjin pesawat. 737 NG dilengkapi dengan teknologi-teknologi dari Boeing 777, tingkap kokpit berteknologi tinggi, sistem dalaman pesawat yang baru (diambil dari 777), dengan penambahan menjadi sayap lawi yang mengurankan kos minyak dan memperbaiki perlepasan pesawat. Pesawat 737 NG boleh dikatakan sebagai sebuah model baru kerana ciri-cirinya yang banyak berbeza dengan siri-siri yang lama. Akan tetapi, Boeing berhenti menggunakan sistem terbang dengan dawai yang digunakan oleh Airbus A320. Pada tahun 2001, Boeing membina 737-900 yang mampu terbang lebih jauh dan menampung penumpang lebih banyak dari 707. Variasi Model 737 boleh dibahagikan kepada tiga generasi, termasuk sembilan kelainan utama. Model "Original" terdiri daripada 737-100, 737-200/-200 Advanced. Model "Classic" terdiri daripada 737-300, 737-400, dan 737-500. Variasi "Next Generation" terdiri daripada 737-600, 737-700/-700ER, 737-800, dan 737-900/-900ER. 737 asal 737-100 Model awal adalah 737-100. Ia telah dilancarkan oleh Lufthansa pada 1965. -100 telah diperkenalkan pada Januari 17, 1967 dan memasuki perkhidmatan pada 1968. Pesawat ini adalah paling kecil dalam 737. Hanya tiga puluh 737-100 telah ditempah dan diserah, dan tiada 737-100 kekal dalam perkhidmatan pada hari ini. 737-200 737-200 adalah versi 737-100 dengan lanjutan fiuslaj. Ia telah dilancarkan oleh United Airlines pada 1965. -200 telah diperkenalkan pada Jun 29, 1967 dan memasuki perkhidmatan pada 1968. 737-200 Advanced adalah satu versi dari -200 yang diperbaiki, diperkenalkan oleh All Nippon Airways pada 20 Mei 1971. Pesawat ini mempunyai aerodinamik yang meningkat, brek roda automatik, enjin lebih berkuasa, kapasiti bahan bakar lebih banyak dan jarak lebih jauh berbanding -200. 737 Classic Siri baru 737 Classic memepunyai enjin turbokipas CFM56, yang menghasilkan perolehan penting dalam ekonomi bahan api dan pengurangan bunyi bising, tetapi juga menimbulkan satu cabaran kejuruteraan berbekalkan low ground clearance 737. 737 Next Generation Sejak awal 1990-an, ia menjadi jelas Airbus A320 yang baru adalah satu ancaman yang serius untuk bahagian pasaran Boeing, sebagaimana Airbus memenangi pelanggan setia 737 dahulunya seperti Lufthansa dan United Airlines. 737 MAX Boeing 737 MAX ialah nama yang diberikan kepada model utama siri 737 MAX 7/8/9/10 dan varian berketumpatan lebih tinggi MAX 200 daripada keluarga Boeing 737. Ia ditawarkan dalam empat varian utama, yang biasanya menawarkan 138 hingga 230 tempat duduk dan jarak penerbangan antara 3,215 hingga 3,825 batu nautika [nmi] (5,954 hingga 7,084 km; 3,700 hingga 4,402 bt). 737 MAX 7, MAX 8 (termasuk MAX 200 yang lebih padat dengan 200 tempat duduk), dan MAX 9 masing-masing menggantikan 737-700, -800, dan -900. Varian yang dipanjangkan lagi iaitu 737 MAX 10 turut ditambahkan ke dalam siri ini. Matlamat utamanya adalah untuk menukar enjin keluarga 737NG menggunakan enjin CFM LEAP-1B yang mempunyai nisbah pintasan yang sangat tinggi, bagi bersaing dengan keluarga Airbus A320neo. Pada 20 Julai 2011, Boeing mengumumkan rancangan untuk naik taraf utama ketiga dan masing-masing generasi keempat siri 737 yang akan dikuasakan oleh enjin CFM LEAP-1B, dengan American Airlines berhasrat untuk memesan 100 buah pesawat ini. 737 MAX 7 737 MAX 7, sebuah varian yang dipendekkan daripada MAX 8, pada asalnya berasaskan 737-700, terbang 1,000 batu nautika (1,900 km; 1,200 bt) lebih jauh dan menampung dua baris tempat duduk tambahan pada kos bahan api bagi setiap tempat duduk yang 18% lebih rendah. Reka bentuk semula ini menggunakan sayap dan gear pendaratan 737-8; sepasang pintu keluar kecemasan di atas sayap berbanding konfigurasi pintu tunggal; fiuslaj belakang yang 46-inci lebih panjang (1,200 mm) dan fiuslaj hadapan yang 30-inci lebih panjang (760 mm); tolok semula dan pengukuhan struktur; serta pengubahsuaian sistem dan ruang dalaman untuk menampung panjang tambahan tersebut. Kemasukan ke dalam perkhidmatan dengan pengendali pelancar Southwest Airlines pada asalnya dijangka pada Januari 2019, namun kelewatan pensijilan telah menundakan perkara ini, dengan CEO Boeing David Calhoun menyatakan bahawa pensijilan berkemungkinan dicapai pada separuh pertama tahun 2025. 737 MAX 7 menggantikan 737-700 dan diramal dapat membawa 12 orang penumpang lebih ramai serta terbang 400 batu nautika (740 km; 460 bt) lebih jauh daripada pesaingnya Airbus A319neo dengan kos pengendalian bagi setiap tempat duduk yang 7% lebih rendah. 737 MAX 8 737 MAX 8, varian pertama bagi 737 MAX, mempunyai fiuslaj yang lebih panjang daripada MAX 7. Pada 23 Julai 2013, Boeing menyiapkan konfigurasi firma untuk 737 MAX 8. Penerbangan komersial pertamanya dikendalikan oleh Malindo Air pada 22 Mei 2017. MAX 8 menggantikan 737-800 dan bersaing dengan A320neo. 737 MAX 200, sebuah versi berketumpatan tinggi bagi 737 MAX 8, telah dilancarkan pada September 2014 dan dinamakan sedemikian kerana kapasiti tempat duduknya yang memuatkan sehingga 200 penumpang dalam susun atur kelas tunggal dengan tempat duduk ekonomi "slimline" yang memerlukan sepasang pintu kecemasan tambahan. MAX 200 adalah 20% lebih cekap kos bagi setiap tempat duduk, termasuk kos operasi 5% lebih rendah daripada MAX 8 dan bakal menjadi pesawat berbadan sempit paling cekap di pasaran apabila mula berkhidmat. Pada pertengahan November 2018, MAX 200 pertama daripada 135 unit yang ditempah oleh Ryanair telah dikeluarkan, dalam konfigurasi 197 tempat duduk. Ia pertama kali diterbangkan dari Renton pada 13 Januari 2019, dan dijadualkan memasuki perkhidmatan pada April 2019. 737 MAX 9 737 MAX 9, varian panjang bagi MAX 8, telah dilancarkan dengan tempahan sebanyak 201 buah pesawat pada Februari 2012. Pesawat ini membuat kemunculan sulungnya (roll-out) pada 7 Mac 2017, dan penerbangan pertamanya pada 13 April 2017; ia telah diperakui menjelang Februari 2018. Pelanggan pelancar, Lion Air Group, menerima MAX 9 pertama pada 21 Mac 2018, sebelum ia memulakan perkhidmatan dengan Thai Lion Air. 737 MAX 9 menggantikan 737-900 dan bersaing dengan Airbus A321neo. 737 MAX 10 737 MAX 10 telah dicadangkan sebagai versi MAX 9 yang dipanjangkan pada pertengahan tahun 2016, membolehkan kapasiti tempat duduk sebanyak 230 orang bagi kelas tunggal atau 189 orang bagi susun atur dua kelas, berbanding 193 tempat duduk bagi susun atur dua kelas untuk A321neo. Pemanjangan fiuslaj yang sederhana sebanyak 66-inci (1.7 m) membolehkan MAX 10 mengekalkan sayap sedia ada dan enjin CFM Leap 1B daripada MAX 9, dengan roda pendaratan utama jenis "trailing-link" sebagai satu-satunya perubahan besar. MAX 10 telah dilancarkan pada 19 Jun 2017, dengan 240 tempahan dan komitmen daripada lebih sepuluh pelanggan. Konfigurasi varian dengan ramalan kos perjalanan dan kos tempat duduk yang 5% lebih rendah berbanding A321neo telah dimuktamadkan menjelang Februari 2018, dan pada pertengahan tahun 2018, semakan reka bentuk kritikal telah diselesaikan. MAX 10 mempunyai kapasiti yang serupa dengan A321XLR, tetapi dengan jarak penerbangan yang lebih pendek dan prestasi landasan yang jauh lebih lemah di lapangan terbang yang lebih kecil. Ia telah diperkenalkan di kilang Renton Boeing pada 22 November 2019, dan melakukan penerbangan sulungnya pada 18 Jun 2021. MAX 10 masih menunggu pensijilan, dengan Ketua Pegawai Eksekutif (CEO) Boeing David Calhoun menyatakan pada Julai 2024 bahawa MAX 10 boleh diperakui pada separuh pertama tahun 2025. Pada akhir dekad 2010-an, Boeing mengusahakan projek pesawat jarak sederhana Boeing New Midsize Airplane (NMA) dengan dua varian yang memuatkan 225 atau 275 penumpang dan menyasarkan segmen pasaran yang sama seperti 737 MAX 10 dan Airbus A321neo. Sebuah Pesawat Kecil Masa Depan (FSA) juga diuar-uarkan dalam tempoh ini. Projek NMA telah diketepikan pada Januari 2020 memandangkan Boeing memberi tumpuan untuk mengembalikan 737 MAX ke perkhidmatan dan mengumumkan bahawa ia akan mengambil pendekatan baharu untuk projek-projek masa hadapan. Spesifikasi Sources: Boeing 737 Specifications, 737 Airport Planning Report Kemalangan Sehingga Mei 2010, sejumlah 303 kejadian membabitkan 737 telah berlaku, termasuk 140 kemalangan hilang pesawat mengakibatkan sejumlah 4,097 kecelakaan. 737 juga terlibat dalam 106 rampasan melibatkan 324 kehilangan nyawa. Kejadian penting melibatkan pesawat 737-100/-200 17 November 2013 - Penerbangan 363 Tatarstan Airlines, sebuah Boeing 737-500 terhempas sewaktu mendarat di Lapangan Terbang Kazan, mengakibatkan 50 kematian. 29 Oktober 2006 - Penerbangan 53 ADC Airlines, sebuah 737-200 terhempas semasa ribut selepas tidak lama berlepas dari Abuja, Nigeria. Semua tetapi tujuh daripada 104 penumpang dan krew dilaporkan telah terbunuh. 24 Ogos 2008 - Penerbangan 6895 Iran Aseman Airlines, sebuah 737-200 terhempas apabila mencuba pendaratan kecemasan selepas 10 minit pelepasan. Pesawat tersebut sedang terbang dari Bishkek, Kyrgyzstan ke Tehran. Daripada 83 penumpang dan 7 krew, terdapat 22 yang terselamat. 4 Disember 1977 - Penerbangan 653 Malaysia Airlines System terhempas di Kampung Tanjung Ladang, Tanjung Kupang. Kesemua 93 penumpang dan 7 anak kapal pesawat maut dan kebanyakan mayat hancur berkecai. 7 Julai 2026 - Penerbangan 1732 K2 Airways, sebuah Boeing 737-400BDSF terhempas ke dalam Laut Arab berikutan masalah sistem navigasi. Kesemua 5 anak kapal telah hilang. Lihat Boeing 737 Classic incidents dan Boeing 737 Next Generation incidents untuk variasi lain 737. Rujukan Pautan luar 737 page on Boeing.com Boeing 737 technical guide site About the gravel kit on Boeing 737-200 Aerospace Technology - Boeing 737-600/700/800/900 Celebrating the 5000th 737 on FlightInternational.com